Cuneiform Tablet POAT 29 (L29 588)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-ḫa-tim qí-bi₄-ma um-ma PUZUR₄.DINGIR-ma a-dí KÙ.BABBAR ša ma-nu-um-ki-a-šur um-mì a-tí be-el-tí a-tí a-na ša-lá-tù-wa-ar ú-lá ú-šu-ru a-wa-tum da-na KÙ.BABBAR šu-qú-li-ma a-wi-lam₅ lam-na-am i-ṣé-ri-a ṭa-ḫi a-dí ITU.KAM iš-té-en₆ a-wa-tum i-za-ku-a-ni i-nu-mì ša a-lá-kà-ni KÙ.BABBAR ù ṣí-ba-sú ša ḫa-ṣa-áb-ṣí-li-im lá ta-ga-mì-li-ni i-ṣé-ri-a li-qé ší-im pì-ri-kà-ni a-na-kam ba-at-qú ma-ḫi-ir kà-ni-ìš lá ma-ṣí a-na u₄-um e-ṭá-ri-im a-šu-mì LÚ ta-áp-qí-da lá ta-áp-qí-da úz-ni pì-té té-er-tí-ki a-ni-tum lá a-ni-tum lí-lí-kam